Krémest lopott és molesztált egy nõt a külföldi férfi
A 40 éves, egyiptomi férfi azért jött Tiszaújvárosba, hogy dolgozzon, de végül letartóztatásba került, amiért egy nõt ki akart rabolni, egy másikat pedig molesztált. Az ügyészség vádat emelt ellene.
A Tiszaújvárosban egy olasz cég alkalmazottjaként dolgozó férfi február 24-én este a belvárosban figyelt fel egy biciklivel hazafelé tartó középkorú nõre.

A férfi részeg volt és futva követni kezdte a nõt, majd, amikor utolérte, hátulról meglökte. Megpróbálta kirántani a nõ táskáját a bicikli kosarából. A nõ ellenállt és segítségért kiabált, erõsen tartotta a táskáját és verekedni kezdtek. A férfi végül elengedte a táskát, kivett két francia krémest a kosárból és elfutott. 

Néhány nappal késõbb, szintén részegen sétált a belvárosban, amikor felfigyelt egy fiatal nõre.

Õt is követni kezdte, aztán amikor utolérte, hátulról benyúlt a lábai közé, és kezével végigsimította a nõ nemi szervét. 

A nõ rendõrt hívott, akik rövid idõn belül elfogták a férfit, akit kihallgattak és õrizetbe vettek, a bíróság pedig letartóztatta. Az ügyészség vádat emelt a molesztáló ellen, akire börtönbüntetést, kiutasítást és közügyektõl eltiltást kért, továbbá vagyonelkobzást is indítványozott.
rablás molesztálás Tiszaújváros krimi